
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 129 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 224 
Οργανισμός Διοικητικών Υπηρεσιών Πανεπιστημίου Θεσ¬ 
σαλίας. 

0 ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη; 

1. Τις διατόξεις: 

α) Του άρθρου 79 παρ. 5 εδάφιο δ' του Ν. 1566/1985 
«Δομή και λειτουργία της πρωτοβάθμιας και δευτεροβάθ¬ 
μιας εκπαίδευσης και άλλες διατάξεις» (Α' 167). 

β) Του άρθρου 29Α του Ν. 1558/85 όπως αυτό προσε- 
τέθη με το άρθρο 27 του Ν. 2081/92 (Α’ 154). 

γ) Του Π.Δ. 83/84 « Ιδρυση Πσντείου Πανεπιστημίου Αι¬ 
γαίου, Ιονίου Πανεπιστημίου και Πανεπιστημίου Θεσσα¬ 
λίας» (Α 31). όπως αυτό τροποποιήθηκε με το Π.Δ. 
302/85 (Α 113). 

2 Την πρόταση της Διοικούσας Επιτροπής του Πανεπι¬ 
στημίου Θεσσαλίας (συνεδρίαση 164/28.5.1994). 

3. Το γεγονός ότι από τις διατάξεις του παρόντος δια¬ 
τάγματος προκαλεΐται ετησίως δαπάνη ύψους 
90.000.000 δρχ. σε βάρος του κρατικού προϋπολογισμού, 
η οποία θα καλυφθεί από τον προϋπολογισμό του Υπουρ¬ 
γείου Εθνικής Παιδείας και θρησκευμάτων (Φορέας 19- 
250 ΚΑΕ της ομάδας 0200 και 0300). Για το οικονομικό 
έτος 1995 και για το δεύτερο εξάμηνο θα προκληθεί δα¬ 
πάνη ύψους 3.000.000 δρχ. για επίδομα θέσεων. 

4. Την 198/1995 γνωμοδότηση του Συμβουλίου της 
Επικρατεΐας, με πρόταση των Υπουργών Προεδρίας της 
Κυβέρνησης, Οικονομικών και Εθνικής Παιδείας και θρη¬ 
σκευμάτων, αποφασίζουμε: 

ΜΕΡΟΣ ΠΡΩΤΟ 
ΔΙΑΡΘΡΩΣΗ - ΑΡΜΟΔΙΟΤΗΤΕΣ 
ΚΕΦΑΛΑΙΟ Α’ 

ΒΑΣΙΚΗ ΔΙΑΡΘΡΩΣΗ 
Άρθρο 1 

Γ ενικές Διατάξεις 

1. Η γραμματειακή και διοικητική υποστήριξη στο εν γέ- 
νει εκπαιδευτικό και ερευνητικό έργο του Πανεπιστημίου 
Θεσσαλίας γίνεται από τις διοικητικές του υπηρεσίες, οι 
οποίες λειτουργούν στην πόλη του Βόλου, όπου η ώρα 
του Ιδρύματος και στις πόλεις της Λάρισας, των Τρικάλων 
και της Καρδίτσας. 


2. Οι Διοικητικές Υπηρεσίες του Πανεπιστημίου Θεσσα¬ 
λίας διαρθρώνονται στις ακόλουθες οργανικές μονάδες: 

α) Γ ενική Διεύθυνση Διοικητικής Υποστήριξης 
β) Διεύθυνση Τεχνικών Υπηρεσιών 
γ) Διεύθυνση Μηχανοργάνωσης 
δ) Διεύθυνση Δημοσιευμάτων και Εκδόσεων 
ε) Γραμματείες Συγκλήτου και Πρυτανικού Συμβου¬ 
λίου 

στ) Γραμματεία Λογαριασμού Ερευνας 
ζ) Γραμματείες Σχολών 
η) Γραμματείες Ακαδημαϊκών Τμημάτων 
θ) Αυτοτελές Γραφείο Πρυτανείας 

3. Στο Πανεπιστήμιο Θεσσαλίας λειτουργεί ως αυτοτε¬ 
λής και αποκεντρωμένη η Υπηρεσία Βιβλιοθήκης, η οποία 
διέπεται ως προς τη διοίκηση, τις αρμοδιότητες και το 
προσωπικό από τις διατάξεις του άρθρου 7 παρ. 7 του Ν. 
1268/62, όπως κάθε φορά ισχύει. Η Υπηρεσία Βιβλιοθή¬ 
κης από διοικητική άποψη αντιστοιχεί με Διεύθυνση. 

4. Στο Πανεπιστήμιο Θεσσαλίας λειτουργεί Νομική 
Υπηρεσία, η οποία είναι αρμόδια για τη νομική εξυπηρέ¬ 
τηση του Ιδρύματος στις κάθε μορφής υποθέσεις του, δι¬ 
καστικές ή εξώδικες και η νομική καθοδήγηση των Αρχών 
και Υπηρεσιών αυτού με γνωμοδοτήσεις και συμβουλές. Η 
ίδια υπηρεσία είναι αρμόδια για την παραλαβή των επιδι- 
δομένων στο Πανεπιστήμιο εγγράφων και δικογράφων κοι 
την υπογραφή των σχετικών εκθέσεων επιδόσεως. Οι θέ¬ 
σεις της Νομικής Υπηρεσίας ορίζονται σε: 

Για τη θέση του Νομικού συμβούλου προσλαμβάνεται 
δικηγόρος παρ’ Αρείω Πάγω, ενώ για τις θέσεις δικηγό¬ 
ρων, δικηγόροι με διετή τουλάχιστον άσκηση δικηγορίας. 
Ο Νομικός Σύμβουλος έχει τη γενική και ειδική εποπτεΐα 
της λειτουργίας της υπηρεσίας και της περατώσεως των 
κάθε μορφής υποθέσεών της, ασκεί το γνωμοδοτικό 
έργο, βοηθού μένος από τους δικηγόρους και παρίστασται 
ενώπιον οποιοσδήποτε Δικαστηρίου ή Αρχής, όταν κρίνει 
αυτό αναγκαίο ή μετά από ειδική εντολή του Πρύτανη, έχει 
δε εκ της θέσεώς του και χωρίς άλλο αποδεικτικό στοιχείο 
την από το νομο απαπούμενη πληρεξουσιότητα για παρά¬ 
σταση ενώπιον όλων των Δικαστηρίων κατά την εκδίκαση 
κάθε φύσεως υποθέσεων του Πανεπιστημίου. 

Η πρόσληψη του προσωπικού του παρόντος άρθρου γί¬ 
νεται με απόφαση του Πρυτανικού Συμβουλίου. Ειδικό για 
τις θέσεις δικηγόρων, η πρόσληψη γίνεται σύμφωνα με τη 
διαδικασία των παρ. 1,3,4, 5 και 6 του άρθρου 11 του Ν. 

1649/1986 (Α' 147) ή τις εκόστοτε διατάξεις που ισχύουν 
για το σκοπό αυτό. 

Οι δικηγόροι συνεργάζονται με τον προϊστάμενο της 

Υπηρεσίας επί νομικών θεμάτων και για τον τρύπο διεξα¬ 
γωγής των υποθέσεων και εκπροσωπούν το Πανεπιστή¬ 
μιο , ενώπιον όλων των Δικαστηρίων (Πολιτικών, Ποινικών ή 
Διοικητικών) και Αρχών μετά από έγγραφη εντολή του 
Πρύτανη, που έχει θέση πληρεξουσίου. 

Οι δικηγόροι έχουν υποχρέωση να παρέχουν τις υπηρε¬ 
σίες τους και να βρίσκονται στη διάθεση του Πανεπιστη¬ 
μίου όλες τις εργάσιμες ημέρες και ώρες λειτουργίας του, 
καθώς και κατά τις ειθισμένες για τους δικηγόρους ώρες 
εργασίας και έχουν εφαρμογή και σ’ αυτούς οι διατάξεις 
του Δικηγορικού Κώδικα. 

Ο Νομικός Σύμβουλος όταν απουσιάζει, κωλύεται ή δεν 
υπάρχει αναπληρώνεται από τον αρχαιότερο των υπηρε- 
τούντων δικηγόρων. 

ΚΕΦΑΛΑΙΟ Β’ 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
ΔΙΟΙΚΗΤΙΚΩΝ ΜΟΝΑΔΩΝ 

Αρθρο 2 

Γενική Διεύθυνση Διοικητικής Υποστήριξης 

Αντικείμενο της Γενικής Διεύθυνσης Διοικητικής Υπο¬ 
στήριξης είναι η προώθηση των διαδικασιών εκσυγχρονι¬ 
σμού των διοικητικών υπηρεσιών του Πανεπιστημίου μέσα 
στα πλαίσια των στόχων και των αποφάσεων των οργάνων 
διοίκησής του, ο προγραμματισμός των δραστηριοτήτων 
και ο συντονισμός της λειτουργίας των Διευθύνσεων: 
α) Διοικητικού 

β) Οικονομικής Διαχείρισης και 
γ) Ακαδημαϊκών θεμάτων 

Αρθρο 3 

Διεύθυνση Διοικητικού 

1. Η Διεύθυνση Διοικητικού διαρθρώνεται στα ακό¬ 
λουθα Τμήματα: 

α) Τμήμα Προσωπικού 

β) Τμήμα Διοικητικού Προσωπικού 

γ) Τμήμα Διοικητικής Μέριμνας 

2. Οι αρμοδιότητες της Διεύθυνσης κατανέμονται με¬ 
ταξύ των Τμημάτων ως εξής: 

α) Τμήμα Προσωπικού 

• Ο χειρισμός όλων των θεμάτων που αφορούν στην προ¬ 
κήρυξη, διορισμό ή πρόσληψη, εξέλιξη, μονιμοποίηση, με¬ 
τάκληση και στην εν γένει υπηρεσιακή κατάσταση των με¬ 
λών Δ Ε.Π., Ε.Ε Π., Ε Δ Τ Π . βοηθών επιστημονικών συ¬ 
νεργατών. επισκεπτών καθηγητών, ειδικών επιστημόνων 
των διδασκόντων βάσει του άρθρου 5 του Π.Δ. 407/1980 
(Α 112). 

■ Η έκδοση των σχετικών πράξεων, η χορήγηση των πόσης 
φύσεως αδειών 

- Η έκδοση πράξεων μισθολογικών κλιμακίων και επιδο¬ 
μάτων. 

• Η έκδοση και θεώρηση των βιβλιαρίων νοσηλείας και η 
τήρηση του προσωπικού μητρώου. 

- Η έκδοση πιστοποιητικών και υπηρεσιακών ταυτοτή¬ 
των. 

• Η παρακολούθηση και η τήρηση αρχείου της σχετικής 
νομοθεσίας με τα ανωτέρω θέματα. 

β) Τμήμα Διοικητικού Προσωπικού 

■ Ο χειρισμός όλων των θεμάτων που αφορούν διορισμό ή 
πρόσληψη, μονιμοποίηση και εν γένει υπηρεσιακή κατά¬ 
σταση του διοικητικού προσωπικού κάθε κατηγορίας και 
με οποιαδήποτε σχέση. 

• Η έκδοση των σχετικών πράξεων, η χορήγηση των πόσης 
φύσεως αδειών. 


• Η έκδοση πράξεων μισθολογικών κλιμάκιων «ο «■ - ’ 
μάτων. 

• Η έκδοση και θεώρηση των βιβλιαρίων νοσηλείας και π 
τήρηση του μητρώου διοικητικού προσωπικού 

• Η παρακολούθηση της σχετικής προς τα θέματα του 
διοικητικού προσωπικού νομοθεσίας και η ενημέρωση 
όλων των υπηρεσιών του Ιδρύματος. 

• Η έκδοση πιστοποιητικών και υπηρεσιακών ταυτοτή¬ 
των. 

• Η μέριμνα για την επιμόρφωση και μετεκπαίδευση του 
διοικητικού προσωπικού. 

γ) Τμήμα Διοικητικής Μέριμνας 

• Η διάθεση ενημερωτικών φυλλαδίων και οδηγιών σε θέ¬ 
ματα που αφορούν το Ίδρυμα. 

• Η εποπτεία και ο συντονιομός του βοηθητικού προσωπι¬ 
κού (κλητήρες, καθαρίστριες) και των οδηγών. 

• Η βεβαίωση από τον Προϊστάμενο ή το νόμιμο αναπλη¬ 
ρωτή του της ακρίβειας αντιγράφων, φωτοαντιγράφων ή 
φωτοτυπιών οποιωνδήποτε εγγράφων και γενικά δικαιο- 
λογητικών, ύστερα από αντιπαραβολή τους με το επιδει¬ 
κνυόμενο σχετικό πρωτότυπο ή ακριβές αντίγραφο, κα¬ 
θώς και η βεβαίωση του γνησίου της υπογραφή του προ¬ 
σωπικού και των πολιτών. 

• Η μέριμνα για τη φύλαξη και τον καθαρισμό των κτιρια- 
κών εγκαταστάσεων του Ιδρύματος. 

• Η παραλαβή, πρωτοκόλληση και παράδοση της κοινής 
και εμπιστευτικής αλληλογραφίας, που εισέρχεται στο 
Πανεπιστήμιο. 

• Η παραλαβή όλων των ενυπογράφων εγγράφων, η πρω¬ 
τοκόλληση, διεκπεραίωση και αποστολή τους στις αρμό¬ 
διες υπηρεσίες. 

• Η μέριμνα για τη διεκπεραίωση της εξερχόμενης αλλη¬ 
λογραφίας. 

• Η διάθεση χώρων για διαλέξεις, συγκεντρώσεις και εκ¬ 
δηλώσεις. 

Από το Τμήμα αυτό ασκούνται οι αρμοδιότητες της Πο¬ 
λιτικής Σχεδίασης Έκτακτης Ανάγκης (ΠΣΕΑ), όπως αυ¬ 
τές ισχύουν από τις ειδικές κάθε φορά διατάξεις. 

Αρθρο 4 

Διεύθυνση Οικονομικής Διαχείρισης 

1. Η Διεύθυνση Οικονομικής Διαχείρισης διαρθρώνεται 
□τα ακόλουθα Τμήματα: 

α) Τμήμα Προϋπολογισμού - Λογιστηρίου 
β) Τμήμα Μισθοδοσίας 
γ) Τμήμα Προμηθειών 
δ) Τμήμα Περιουσίας 

2. Οι αρμοδιότητες της Διεύθυνσης κατανέμονται με¬ 
ταξύ των Τμημάτων ως εξής: 

α) Τμήμα Προϋπολογισμού-ΛογιστηρΙου 

• Η κατάρτιση, η έγκριση, η παρακολούθηση και η εκτέ¬ 
λεση του προϋπολογισμού. 

• Η είσπραξη των εσόδων από επιχορηγήσεις και άλλες 
πηγές. 

• Η σύνταξη του Ισολογισμού - Απολογισμού. 

• Η παροχή βεβαιώσεων περί υπάρξεως στον προϋπολογι¬ 
σμό πιστώσεων για την έγκριση των δαπανών του Ιδρύμα¬ 
τος. 

• Η πληρωμή φοιτητικών δανείων, υποτροφιών και γενι¬ 
κών οικονομικών ενισχύσεων των φοιτητών. 

• Η συγκέντρωση των δικαιολογητικών, ο έλεγχος νομιμό¬ 
τητας και πληρότητας αυτών, η αναγνώριση και η εκκαθά¬ 
ριση κάθε δαπάνης. 

• Η έκδοση χρηματικών ενταλμάτων πληρωμής των δαπα- 

·»ων του προϋπολονιομού ιδίας περιουσίας και προυπολο- 
, ;θμου Δημοσίων Επενδύσεων. 

• Η λειτουργία ταμείου. 

• Η τήρηση των αναγκαίων βιβλίων και στοιχείων, 
β) Τμήμα Μισθοδοσίας 

• Η μισθοδοσία του πόσης φύσεως προσωπικού (μόνιμου, 
με σχέση εργασίας ιδιωτικού δικαίου, με σύμβαση έργου) 
και π τακτοποίηση μισθολογικών μεταβολών αυτού. 

• Η τήρηση μισθολογικοϋ μητρώου. 

• Η έκδοση και η χορήγηση βεβαιώσεων πιστοποιητικών 
και αντιγράφων που αφορούν στη μισθοδοσία. 

• Η χορήγηση βεβαιώσεων εισοδήματος. 

• Η αναγνώριση - εκκαθάριση και πληρωμή πρόσθετων 
αμοιβών και αποζημιώσεων. 

• Η απόδοση των κρατήσεων «υπέρ τρίτων» και του δημό¬ 
σιου και η τήρηση των οικείων λογαριασμών. 

• Η τήρηση των αναγκαίων βιβλίων και στοιχείων, 
γ) Τμήμα Προμηθειών 

• Η υλοποίηση του ετήσιου προγράμματος προμηθειών 
κατά τη διαδικασία που ορίζουν οι σχετικές διατάξεις και 
ειδικότερα: 

• Η εισήγηση στα αρμόδια πανεπιστημιακά όργανα για την 
έγκριση των δαπανών και την παροχή των αναγκαίων 
εξουσιοδοτήσεων, 

• Η κατάρτιση των προκηρύξεων και η δημοσίευση αυτών 
στον τύπο. 

• Η συγκρότηση των επιτροπών διεξαγωγής των διαγωνι¬ 
σμών και η εισήγηση για τη λήψη των σχετικών αποφά¬ 
σεων. 

• Η εκτέλεση μικροπρομηθειών για τις οποίες δεν απαιτεί¬ 
ται διαγωνισμός. 

• Η κατάρτιση των συμβάσεων και η παρακολούθηση της 
καλής εκτέλεσής τους. 

• Η συγκέντρωση των δικαιολογητικών των δαπανών, η 
έκδοση των εγκριτικών αποφάσεων και η προώθησή τους 
στο αρμόδιο Τμήμα για την ενταλματοποίησή τους. 

• Η ποσοτική και ποιοτική παραλαβή όλων των προμη¬ 
θειών του Ιδρύματος, η χρέωση στα οικεία βιβλία και η διά¬ 
θεσή τους στις επί μέρους υπηρεσίες του Ιδρύματος. 

• Η μέριμνα για τη συγκέντρωση του παλαιού υλικού, την 
επισκευή ή την εκποίησή του. 

• Η λειτουργία αποθήκης. 

• Η τήρηση των αναγκαίων βιβλίων και στοιχείων, 
δ) Τμήμα Περιουσίας 

• Η διασφάλιση της περιουσίας του Ιδρύματος, η τήρηση 
κτηματολογίου και η διαφύλαξη των τίτλων κτήσεως των 
ακινήτων. 

• Η διαχείρισή και αξιοποίηση της προσοδοφόρου περιου¬ 
σίας του ιδρύματος, η μέριμνα για τη γρήγορη και σύμ¬ 
φωνα με τις κείμενες διατάξεις εκμίσθωση ή μίσθωση ακι¬ 
νήτων και η τήρηση φακέλων με τα σχετικά στοιχεία. 

• Η παραλαβή και παράδοση των μισθίων και η παρακο¬ 
λούθηση της τήρησης των όρων των συμβάσεων μισθώ¬ 
σεως αυτών. 

• Η μέριμνα για την απογραφή της κινητής και ακίνητης 
περιουσίας του Ιδρύματος. 

- Η μέριμνα για την αποδοχή ή αποποίηση κληρονομιών, 
κληροδοτημάτων ή δωρεών ως και για την αξιοποίηση της 
περιουσίας των κληροδοτημάτων. 

• Η μέριμνα για την επισκευή και συντήρηση της περιου¬ 
σίας του σε συνεργασία με το αρμόδιο τμήμα Συντήρησης 

- Επισκευών. 

• Η μέριμνα για την εκπλήρωσή όλων των απαιτήσεων και 


δικαιωμάτων και για την πραγματοποίηση των δαπανών 
των κληρονομιών, κληροδοσιών, ή δωρεών ως και των 
όρων των διαθεσιών. Σύνταξη εκθέσεων. 

• Η τήρηση των αναγκαίων βιβλίων και στοιχείων. 

Άρθρο 5 

Διεύθυνση Ακαδημαϊκών θεμάτων 

1. Η Διεύθυνση Ακαδημαϊκών θεμάτων διαρθρώνεται 
στα ακόλουθα Τμήματα: 

α) Τμήμα Σπουδών 
β) Τμήμα Φοιτητικής Μέριμνας 
γ) Τμήμα Μορφωτικών Ανταλλαγών και Δημοσίων Σχέ¬ 
σεων 

2. Οι αρμοδιότητες της Διεύθυνσης κατανέμονται με¬ 
ταξύ των Τμημάτων ως εξής: 

α) Τμήμα Σπουδών 

Αντικείμενο του Τμήματος είναι η διοικητική υποστή¬ 
ριξη όλων των ακαδημαϊκών Τμημάτων του Ιδρύματος για 
την εφαρμογή των προγραμμάτων προπτυχιακών σπου¬ 
δών και ιδίως: 

• Η μέριμνα για τη συγκέντρωση των προγραμμάτων 
σπουδών και η παρακολούθηση κάθε τροποποίησή τους. 

■ Η μέριμνα για ενημέρωση των φοιτητικών μητρώων και η 
κατάρτιση καταλόγων συμμετοχής στις εξετάσεις, καθώς 
και η επιμέλεια ανακοίνωσης της βαθμολογίας. 

• Η μέριμνα για το συντονισμό της εκπαιδευτικής δραστη¬ 
ριότητας των Τμημάτων ιδιαίτερα σε θέματα που αναφέ- 
ρονται στο ωρολόγιο πρόγραμμα και στην πραγματοποί¬ 
ηση των εξετάσεων. 

• Η μέριμνα για την έγκαιρη ετοιμασία της ύλης του οδη¬ 
γού σπουδών σε συνεργασία με τις γραμματείες των ακα¬ 
δημαϊκών Τμημάτων. 

• Η μελέτη εκπαιδευτικών συστημάτων και προγραμμά¬ 
των διδασκαλίας άλλων κρατών, η εξαγωγή πορισμάτων 
και η υποβολή σχετικών προτάσεων. 

β) Τμήμα Φοιτητικής Μέριμνας 

• Η συγκέντρωση και ταξινόμηση όλων των νομοθετημά- 
των και αποφάσεων που αναφέρονται σε θέματα φοιτητι¬ 
κής μέριμνας και 

• Η παρακολούθηση της εφαρμογής των αποφάσεων της 
Συγκλήτου και των Πρυτανικών Αρχών στα θέματα φοιτη¬ 
τικής μέριμνας όπως εγγραφές, μετεγγραφές και κατα- 
κτήριες εξετάσεις στην απονομή τίτλων σπουδών, στις 
φοιτητικές εκδρομές, στις υποτροφίες, στα δάνεια, στις 
οικονομικές ενισχύσεις και γενικά των κάθε είδους παρο¬ 
χών προς τους προπτυχιακούς φοιτητές. 

• Η προώθηση των διαδικασιών για την ορκομωσία των 
φοιτητών. 

γ) Τμήμα Μορφωτικών Ανταλλαγών και Δημοσίων Σχέ¬ 
σεων 

• Η εποπτεία της διαδικασίας για την υπογραφή διαπανε- 
πιστημιακών συμφωνιών και η παρακολούθηση της εφαρ¬ 
μογής τους. 

• Η μέριμνα για την ανάπτυξη, τη συγκέντρωση και τη δια¬ 
νομή προγραμμάτων επιστημονικών ανταλλαγών. 

• Η προβολή των δραστηριοτήτων του Ιδρύματος στα μέσα 
μαζικής ενημέρωσης, Π οργάνωση των πανεπιστημιακών 
τελετών, εορτών, διαλέξεων και των εν γένει εκδηλώ¬ 
σεων, καθώς κσι η οργάνωση των διαφόρων συνεδρίων. 

• Η καλλιέργεια, ανάπτυξη και οργάνωση των δημοσίων 

σχέσεων κατά τη λειτουργία και εκπλήρωση της αποστο¬ 
λής του Πανεπιστημίου. 

Άρθρο 6 

Διεύθυνση Τεχνικών Υπηρεσιών 

1. Η Διεύθυνση Τεχνικών Υπηρεσιών διαρθρώνεται στα 
ακόλουθα Τμήματα: 

α) Τμήμα Προγραμματισμού και Μελετών 
β) Τμήμα Κατασκευών 
γ) Τμήμα Συντήρησης-Επισκευών 
δ) Τμήμα Διοικητικής Υποστήριξης 

2. Οι αρμοδιότητες της Διεύθυνσης κατανέμονται με¬ 
ταξύ των Τμημάτων ως εξής: 

α) Τμήμα Προγραμματισμού και Μελετών 

• Η συγκέντρωση και η επεξεργασία στοιχείων σε συνερ¬ 
γασία με άλλες διευθύνσεις, τα οποία είναι αναγκαία για 
τον προγραμματισμό ανάπτυξης των κτιριακών και λοιπών 
εγκαταστάσεων του Πανεπιστημίου. Ρυθμιστικό σχέδιο 
του Πανεπιστημίου. 

• Η κατάρτιση και η επεξεργασία κτιριολογικών προγραμ¬ 
μάτων. 

• Η χωροταξική κατανομή, Η σύνταξη του ετήσιου προ¬ 
γράμματος εργασιών της διεύθυνσης. 

• Η επεξεργασία προτάσεων για χρηματοδότηση μελετών 
και κατασκευαστικών έργων. 

• Η σύνταξη στατιστικών πινάκων, 

• Η εισήγηση για τη διαρρύθμιση χώρων, διάθεση και κα¬ 
τανομή στις υπηρεσίες. Σχολές και Τμήματα, αξιοποίηση 
και ορθολογική χρήση. 

• Η σύνταξη των αρχιτεκτονικών, στατικών και ηλεκτρομη- 
χανολογικών μελετών. 

• Η ανάθεση εκπόνησης μελετών σε τρίτους κατά τη δια¬ 
δικασία που ορίζουν οι σχετικές διατάξεις. 

• Ο έλεγχος των μελετών που εκπονούνται από τρίτους 
και η μέριμνα για την έγκριση των σχετικών πιστώσεων. 

• Η μέριμνα για την παροχή γνωμοδοτήσεων από το Τε¬ 
χνικό Συμβούλιο του ιδρύματος για θέματα της αρμοδιότη- 
τάς του και αποφάσεων από τα κατά περίπτωση συλλογικά 
όργανα του Ιδρύματος. 

• Η τήρηση αρχείου μελετών 
β) Τμήμα Κατασκευών 

• Η υλοποίηση του προγράμματος για την ανέγερση κτι¬ 
ρίων, ή τη διαμόρφωση των υπαρχόντων. 

• Η προκήρυξη και η διενέργεια των διαγωνισμών για την 
ανάδειξη εργοληπτικών αναδόχων εκτέλεσης έργων και η 
κατάρτιση των κατασκευαστικών συμβάσεων 

• Η επίβλεψη των έργων που εκτελουνται. η επιμέτρηση, 
η έγκριση των λογαριασμών, η σύνταξη των συγκριτικών 
πινάκων και των πρωτοκόλλων καθορισμού τιμών μοναδος 
νέων εργασιών, η παραλαβή των έργων, ως και κάθε εργα¬ 
σία που απορρέει από την εφαρμογή της σχετικής με το 
θέμα αυτό νομοθεσίας. 

• Η διαδικασία και η εκτέλεση μικρών έργων 

• Η υποβολή ερωτημάτων - εισηγήσεων στο Τεχνικό Συμ¬ 
βούλιο για θέματα της αρμοδιότητάς του. 

• Η τήρηση των αναγκαίων βιβλίων και στοιχείων, 
γ) Τμήμα Συντήρησης - Επισκευών 

• Η επισκευή και η ανακαίνιση των κτιριακών εγκαταστά¬ 
σεων, η επισκευή και συντήρηση των ηλεκτρσλογικών, μη¬ 
χανολογικών και υδραυλικών εγκαταστάσεων, καθώς και 
των έργων υποδομής. 

• Η λειτουργία αποθήκης αναλωσίμου και μη, ηλεκτρολο- 
γικού και λοιπού υλικού. 

• Η προμήθεια των υλικών που επιβάλλεται μόνο 


από έκτακτες και απρόβλεπτες ανάγκες γιο την ε- 
σκευή και συντήρηση του πιο πάνω εξοπλισμού 

■ Η τήρηση των αναγκαίων βιβλίων και στοιχείων, 
δ) Τμήμα Διοικητικής Υποστήριξης 

• Η διακίνηση της αλληλογραφίας, η τήρηση του πρωτο¬ 
κόλλου και αρχείου. 

■ Η παρακολούθηση απορρόφησης των σχετικών πιστώ¬ 
σεων για τις μελέτες και τα έργα που εκτελούνται. 

• Η συγκέντρωση και ο έλεγχος των δικαιολογητικών για 
τις δαπάνες και η προώθηση για την πληρωμή στην αρμό¬ 
δια υπηρεσία. 

• Η μέριμνα για τη διεκπεραίωση όλων των διαδικασιών 
που απαιτούνται για τη διενέργεια των δημοπρασιών και 
την ανάδειξη των αναδόχων εκτέλεσης έργων ή ανάθεσης 
μελετών. 

• Η υποβολή των απαιτουμένων στοιχείων στην καθ’ ύλη 
αρμόδια υπηρεσία για την κατάρτιση του ετήσιου προ¬ 
γράμματος προμηθειών. 

• Η επίλυση σε συνεργασία με τη Νομική Υπηρεσία του 
Ιδρύματος των πόσης φύοεως νομικών ζητημάτων που 
ανακύπτουν κατά την εκτέλεση των έργων και μελετών ή 
κατά τον έλεγχο αυτών. 

■ Η συγκέντρωση και προετοιμασία των θεμάτων των συ¬ 
νεδριάσεων του Τεχνικού Συμβουλίου, η τήρηση πρακτι¬ 
κών των συνεδριάσεων του Τεχνικού Συμβουλίου και η 
κοινοποίηση των αποφάσεών του στις αρμόδιες υπηρε¬ 
σίες του Ιδρύματος. 

• Η τήρηση των αναγκαίων βιβλίων και στοιχείων. 

Άρθρο 7 

Διεύθυνση Μηχανοργάνωσης 

1. Η Διεύθυνση Μηχανοργάνωσης διαρθρώνεται στα 
ακόλουθα Τμήματα: 

α) Τμήμα Μηχανογράφησης 

β) Τμήμα Λειτουργίας Η/Υ 

γ) Τμήμα Στατιστικής και Μελετών 

2. Οι αρμοδιότητες της Διεύθυνσης κατανέμονται με¬ 
ταξύ των Τμημάτων ως εξής: 

α) Τμήμα Μηχανογράφησης 

• Η μελέτη, ο σχεδιασμός και η υλοποίηση μηχανογραφη¬ 
μένων προγραμμάτων σε θέματα που σχετίζονται με τη 
διοικητική λειτουργία του Πανεπιστημίου. 

• Η σύνταξη των αναγκαίων προγραμμάτων Η/Υ, η τεκμη¬ 
ρίωσή τους και η εφαρμογής τους. 

• Η αρχειοθέτηση και π τήρηση αρχείου προγραμμάτων. 

• Η ενημέρωση και η εκπαίδευση των χρηστών, 
β) Τμήμα Λειτουργίας Η/Υ 

• Η μέριμνα για τον χειρισμό και την καλή λειτουργία του 
δικτύου του Η/Υ και την ορθολογική εκμετάλλευση αυτού. 

• Η οργάνωση τράπεζας πληροφοριών. 

• Η σύνταξη προδιαγραφών για την προμήθεια νέου εξο¬ 
πλισμού. 

• Η παροχή συμβουλευτικών υπηρεσιών στους χρήστες 
για τεχνικά θέματα. 

γ) Τμήμα Στατιστικής και Μελετών 

• Η μέριμνα για τη συγκέντρωση, ταξινόμηση και ανάλυση 
στατιστικών στοιχείων σχετικό με τους φοιτητές, το πόσης 
φύοεως προσωπικό, τα οικονομικά μεγέθη, τον εξοπλισμό 
και τα ερευνητικά προγράμματα του Ιδρύματος, τη συστη¬ 
ματική συλλογή των στοιχείων αυτών οε συνεργασία με τις 
καθ' ύλην αρμόδιες υπηρεσίες και τη συγκράτηση και ενη¬ 
μέρωση αρχείου στατιστικών στοιχείων. 

• Η μέριμνα για τη μελέτη και υπόδειξη μέτρων για την 
απλοϋστευοη γραφειοκρατικών τύπων και διαδικασιών 
(τυποποίηση εγγράφων, τρόπος επικοινωνίας και πληρο¬ 
φόρησης, εισαγωγή μέσων σύγχρονης τεχνολογίας κ.λπ.), 

καθώς και η παρακολούθηση εφαρμογής των μέτρων αυ¬ 
τών. 

- Η μέριμνα για την κατάρτιση μελετών και εισηγήσεων 
καθιέρωσης προσφορότερων μεθόδων εργασίας για την 
ταχύτερη διεκπεραίωση των διοικητικών θεμάτων. 

• Η μέριμνα για την ανάπτυξη και εφαρμογή από τις κατ’ 
αντικείμενο αρμόδιες υπηρεσίες σύγχρονων τεχνικών με¬ 
θόδων, η υπόδειξη τρόπων για την εκκαθάριση και μικρο- 
φωτογράφηση του αρχείου του Ιδρύματος. 

• Η εισήγηση μέτρων για τη βελτίωση των συνθηκών εργα¬ 
σίας. 

• Η μελέτη των χρησιμοποιημένων εντύπων και η εισή¬ 
γηση για τη βελτίωση και την τυποποίησή τους. 

• Η σχεδίαση νέων απλουστευμένων εντύπων, ιδιαίτερα 
των απαραίτητων οτις συναλλαγές των υπηρεσιών του 
Ιδρύματος με τους φοιτητές. 

Αρθρο 8 

Διεύθυνση Δημοσιευμάτων και Εκδόσεων 

1. Η Διεύθυνση Δημοσιευμάτων και Εκδόσεων διαρ¬ 
θρώνεται στα ακόλουθα Τμήματα: 

α) Τμήμα Δημοσιευμάτων 
β) Τμήμα Τυπογραφείου 

2. Οι αρμοδιότητες της Διεύθυνσης κατανέμονται με¬ 
ταξύ των Τμημάτων ως εξής: 

α) Τμήμα Δημοσιευμάτων 

• Η μέριμνα για την έκδοση διδακτικών συγγραμμάτων και 
διδακτικών σημειώσεων του Ιδρύματος. 

• Η μέριμνα γιο τη σύνταξη και έκδοση της επιστημονικής 
επετηρίδας του Ιδρύματος και άλλων επιστημονικών με¬ 
λετών. 

• Η μέριμνα για τη σύνταξη, έκδοση και διάθεση της διοι¬ 
κητικής επετηρίδας, των επισήμων λόγων, του οδηγού 
σπουδών, των ενημερωτικών δελτίων και άλλων διοικητι¬ 
κής φύοεως δημοσιευμάτων και εντύπων του Ιδρύμα¬ 
τος. 

• Η μέριμνα για την ταξινόμηση και την επεξεργασία της 
ύλης. 

• Η παρακολούθηση της εκτύπωσης των δημοσιευμάτων 
και η επιμέλεια της διόρθωσης αυτών, επιμέλεια σύνταξης 
πίνακα αποδεκτών και τήρηση αρχείου εκδόσεων. 

β) Τμήμα Τυπογραφείου 

• Η μέριμνα για το σχεδιασμό, εκτύπωση, σελιδοποίηση, 
βιβλιοδέτηση παντός εντύπου που ανατίθεται σ’ αυτό από 
το Τμήμα Δημοσιευμάτων. 

• Η σύνταξη προδιαγραφών για την προμήθεια νέου εξο¬ 
πλισμού καθώς και προδιαγραφών εκτυπώσεων εντύ¬ 
πων. 

• Η συντήρηση των μηχανημάτων για την καλή και αποδο¬ 
τικότερη λειτουργία του Τυπογραφείου. 

Αρθρο 9 

Γραμματείες Συγκλήτου και Πρυτανικού Συμβουλίου 

Για τη διοικητική και γρομματειακή υποστήριξη της Συ¬ 
γκλήτου και του Πρυτανικού Συμβουλίου υφίσταται για 
κάθε ένα από αυτά τα συλλογικά όργανα Γραμματεία που 
από διοικητική άποψη αντιστοιχεί με Τμήμα. 

Στις αρμοδιότητες κάθε Γραμματείας περιλαμβάνο¬ 
νται: 

• Η συγκέντρωση και η επεξεργασία των θεμάτων που ει- 
σάγονται για συζήτηση στο συλλογικό όργανο. 

• Η μέριμνα για την κατάρτιση - έγκριση και κοινοποίηση 
των θεμάτων της ημερήσιας διατάξης. 

• Η μέριμνα για την τήρηση των πρακτικών και την κοινο¬ 


ποίηση των αποφάσεων στις καθ’ ύλην αρμόδιες υπηρε¬ 
σίες. 

• Η τήρηση αρχείου πρακτικών και η έκδοση αντιγράφων ή 
αποσπασμάτων αυτών. 

• Κάθε άλλο θέμα που αφορά στη λειτουργία του συλλογι¬ 
κού οργάνου. 

Αρθρο 10 

Γραμματεία Λογαριασμού Έρευνας 

Αντικείμενο της Γραμματείας του Λογαριασμού Έρευ¬ 
νας είναι η διοικητική υποστήριξη της επιτροπής Ερευνών. 
Η Γραμματεία από διοικητική άποψη αντιστοιχεί με 
Τμήμα. 

Η Γραμματεία έχει τις αρμοδιότητες που προβλέπονται 
από την απόφαση των Υπουργών Οικονομικών, Εθνικής 
Παιδείας και θρησκευμάτων και Βιομηχανίας, Ενέργειας 
και Τεχνολογίας αριθ. Β1/819/1988 (Β' 920) όπως αυτή 
ισχύει κάθε φορά. 

Αρθρο 11 

Γραμματείες Σχολών (μία για κάθε Σχολή) 

Αντικείμενο της Γ ραμματείας κάθε Σχολής είναι η διοι¬ 
κητική και γραμματειακή υποστήριξη στο εν γένει εκπαι¬ 
δευτικό έργο της Σχολής και ιδίως: 

• Η διεξαγωγή της αλληλογραφίας, η τήρηση πρωτοκόλ¬ 
λου και αρχείου, η τήρηση πρακτικών των συνεδριάσεων 
τόσο της Κοσμητείας, όσο και της Γενικής Συνέλευσης 
της Σχολής. 

■ Η μέριμνα για τη σύγκληση της Γ ενικής Συνέλευσης της 
Σχολής. 

• Η εκτέλεση των αποφάσεων των συνεδριάσεων της Κο¬ 
σμητείας και της Γ ενικής Συνέλευσης. 

• Η προ της εισαγωγής στις συνεδριάσεις των δύο προα- 
ναφερομένων συλλογικών οργάνων επεξεργασία των 
προτάσεων των Τμημάτων που αναφέρονται σε διάφορα 
αιτήματα όπως αυτά καθορίζονται από το νόμο. 

• Η μέριμνα για την εύρυθμη λειτουργία και το συντονισμό 
των Γραμματειών των Τμημάτων για τα κοινά θέματα της 
Σχολής. 

• Η διεκπεραίωση κάθε άλλου θέματος που ανήκει στην 
αρμοδιότητα της Σχολής. 

• Η Γραμματεία κάθε Σχολής από διοικητική άποψη αντι¬ 
στοιχεί με Τμήμα. 

Άρθρο 12 

Γραμματείες Ακαδημαϊκών Τμημάτων 
(μία για κάθε Τμήμα) 

Αντικείμενο κάθε Γ ραμματείας είναι η διοικητική και 
γραμματειακή υποστήριξη στο εν γένει εκπαιδευτικά έργο 
του Τμήματος και ιδίως: 

• Η μέριμνα για τη λειτουργία και τη γραμματειακή υπο¬ 
στήριξη των συλλογικών οργάνων του τμήματος (Γενική 
Συνέλευση και Διοικητικά Συμβούλιο). 

• Η προώθηση των διδαδικασιών προκήρυξης θέσεων, 
εκλογής και εξέλιξης του Διδακτικού Ερευνητικού Προσω¬ 
πικού, καθώς και η προκήρυξη θέσεων, πλήρωση και εξέ¬ 
λιξη του λοιπού προσωπικού του Τμήματος. 

• Η προώθηση και διεκπεραίωση κάθε θέματος που 
αφορά στην οργάνωση και λειτουργία προγραμμάτων με¬ 
ταπτυχιακών σπουδών και έρευνας. 

• Η προώθηση των διαδικασιών για τη χορήγηση διδακτο¬ 
ρικών διατριβών και η τήρηση αρχείου αυτών. 

• Η διεκπεραίωση κάθε οικονομικού θέματος που αφορά 
το Τμήμα. 

• Η μέριμνα για την κατάρτιση και προώθηση στη διοίκηση 
του προγράμματος σπουδών, την παρακολούθηση του 

ωρολογίου προγράμματος και τη διεξαγωγή των εξετά¬ 
σεων. 

• Η μέριμνα για την αποστολή των στοιχείων έκδοσης του 
οδηγού σπουδών. 

- Η προώθηση των διαδικασιών για την οργάνωση και 
πραγματοποίηση των ιροιτητικών εκδρομών. 

- Η μέριμνα για τη διάθεση των συγγραμμάτων στους φοι¬ 
τητές. 

• Η διεκπεραίωση όλων των θεμάτων των σχετικών με τις 
εγγραφές, μετεγγραφές και κατατακτήριες εξετάσεις. 

• Η κατάρτιση των καταλόγων συμμετοχής στις εξετάσεις, 
η ενημέρωση των φοιτητικών μητρώων και η επιμέλεια 
ανακοίνωσης της βαθμολογίας. 

• Η προώθηση των διαδικασιών για την ορκωμοσία των 
φοιτητών. 

• Η χορήγηση των τίτλων σπουδών και των κάθε είδους πι¬ 
στοποιητικών και βεβαιώσεων. 

• Η τήρηση του πρωτοκόλλου και του αρχείου του Τμήμα¬ 
τος, η διακίνηση της αλληλογραφίας, η δακτυλογράφηση 
και η αναπαραγωγή εγγράφων και εντύπων. 

• Η βεβαίωση από τον προϊστάμενο ή το νόμιμο αναπλη¬ 
ρωτή του της ακρίβειας των αντιγράφων, φωτοαντιγρά¬ 
φων ή φωτοτυπιών οποιονδήποτε εγγράφων ή δικαιολο- 
γητικών, ύστερα από αντιπαραβολή με το επιδεικνυόμενο 
σχετικό πρωτότυπο ή ακριβές αντίγραφο. 

• Η βεβαίωση του γνήσιου της υπογραφής του προσωπι¬ 
κού και των πολιτών. 

• Η Γραμματεία κάθε Ακαδημαϊκού Τμήμστος από διοικη¬ 
τική απόψη αντιστοιχεί με Τμήμα. 

Άρθρο 13 

Αυτοτελές Γ ραφείο Πρυτανείας 

Αντικείμενο του Γ ραφείου Πρυτανείας είναι η τήρηση 
και διεκπεραίωση της προσωπικής αλληλογραφίας των 
Πρυτανικών Αρχών, ο προγραμματισμός των συναντή¬ 
σεων, επισκέψεων και επαφών τους καθώς και κάθε 
ενέργεια που θα υποβοηθούσε την άσκηση των καθηκό¬ 
ντων τους. 

ΜΕΡΟΣ ΔΕΥΤΕΡΟ 
ΠΡΟΣΩΠΙΚΟ 
ΚΕΦΑΛΑΙΟ Α' 

ΘΕΣΕΙΣ ΕΙΔΙΚΩΝ ΚΑΤΗΓΟΡΙΩΝ 
Άρθρο 14 

θέση Προϊσταμένου Γραμματείας 

Μία (1) θέση Προϊσταμένου Γραμματείας της κατηγο¬ 
ρίας των ειδικών θέσεων με βαθμό 2ο. Η θέση αυτή διέπε- 
ται από τις διατάξεις του άρθρου 70 παρ. 1 του Ν. 
1566/85 (Α117) και του Π.Δ. 388/1983 (Α 141), όπως οι 
διατάξεις αυτές ισχύουν κάθε φορά. 

ΚΕΦΑΛΑΙΟ Β 
ΜΟΝΙΜΟ ΠΡΟΣΩΠΙΚΟ 
Άρθρο 15 

Κατηγορίες και κλάδοι προσωπικού 

1. Οι κατηγορίες των μόνιμων υπαλλήλων του Διοικητι¬ 
κού Προσωπικού του Πανεπιστημίου Θεσσαλίας ορίζονται 
ως εξής: 

α) Κατηγορία Πανεπιστημιακής Εκπαίδευσης (Π.Ε.). 
β) Κατηγορία Τεχνολογικής Εκπαίδευσης (Τ.Ε.). 
γ) Κατηγορία Δευτεροβάθμιας Εκπαίδευσης (Δ.Ε.). 
δ) Κατηγορία Υποχρεωτικής Εκπαίδευσης (Υ.Ε.). 


2. Στην Κατηγορία Πανεπιστημιακής Εκπαίδευσης 
(Π.Ε.) υπάγονται οι παρακάτω κλάδοι: 

α) Κλάδος Π.Ε. Διοικητικός - Οικονομικός, 
β) Κλάδος ΠΕ Μηχανικών, 
γ) Κλάδος ΠΕ Πληροφορικής, 
δ) Κλάδος ΠΕ Μεταφραστών - Διερμηνέων. 

3. Στην κατηγορία Τεχνολογικής Εκπαίδευσης (Τ.Ε.) 
υπάγονται οι παρακάτω κλάδοι: 

α) Κλάδος ΤΕ Διοικητικός - Λογιστικός, 
β) Κλάδος ΤΕ Τεχνολογικών Εφαρμογών, 
γ) Κλάδος ΤΕ Πληροφορικής, 
δ) Κλάδος ΤΕ Γραφικών Τεχνών. 

4. Στην κατηγορία Δευτεροβάθμιας Εκπαίδευσης (ΔΕ) 
υπάγονται οι παρακάτω κλάδοι: 

α) Κλάδος ΔΕ Διοικητικός - Λογιστικός, 
β) Κλάδος ΔΕ Προσωπικού Η/Υ. 
γ) Κλάδος ΔΕ Δακτυλογράφων - Στενογράφων, 
δ) Κλάδος ΔΕ Τεχνικός, 
ε) Κλάδος ΔΕ Τυπογραφίας. 

5. Στην κατηγορία Υποχρεωτικής Εκπαίδευσης (Υ.Ε.) 
υπάγονται οι παρακάτω κλάδοι: 

α) Κλάδος ΥΕ Επιμελητών. 

β) Κλάδος ΥΕ Προσωπικού Καθαριότητος. 

γ) Κλάδος ΥΕ Φυλάκων - Νυκτοφυλάκων. 

Άρθρο 16 

Βαθμολογική κλίμακα 

Οι θέσεις των κατηγοριών ΠΕ, ΤΕ και ΔΕ κατατάσσονται 
στους βαθμούς Δ -Α’ και της κατηγορίας ΥΕ στους βαθ¬ 
μούς Ε' - Β', σύμφωνα με τις διατάξεις της παρ. 1 του άρ¬ 
θρου 34 Ν. 2190/94. 

Άρθρο 17 
Θέσεις-Προσόντα 

1. Οι θέσεις του μόνιμου διοικητικού προσωπικού ορίζο¬ 
νται κατά κλάδους ως εξής: 

α) Κλάδος ΠΕ Διοικητικός - Οικονομικός: Είκοσι τρεις 
(23) θέσεις (4 είναι προσωρινές). 

β) Κλάδος ΠΕ Μηχανικών: Έξι (6) θέσεις (2 είναι προ¬ 
σωρινές). 

γ) Κλάδος ΠΕ Πληροφορικής: Τέσσερις (4) θέσεις, 
δ) Κλάδος ΠΕ Μεταφραστών - Διερμηνέων: Μία (1) 
θέση. 

ε) Κλάδος ΤΕ Διοικητικός - Λογιστικός: Τριάντα πέντε 
(35) θέσεις (2 είναι προσωρινές), 
στ) Κλάδος ΤΕ Πληροφορικής: Εννέα (9) θέσεις, 
ζ) Κλάδος ΤΕ Τεχνολογικών Εφαρμογών: Πέντε (5) θέ¬ 
σεις (2 είναι προσωρινές), 
η) Κλάδος ΤΕ Γραφικών Τεχνών: Μία (1) θέση, 
θ) Κλάδος ΔΕ Διοικητικός - Λογιστικός: Δέκα επτά (17) 
θέσεις (3 είναι προσωρινές). 

1) Κλάδος ΔΕ Δακτυλογράφων - Στενογράφων: Είκοσι 
εννέα (29) θέσεις. 

ια) Κλάδος ΔΕ Προσωπικού Η/Υ: Δέκα (10) θέσεις, 
ιβ) Κλάδος ΔΕ Τεχνικός: Πέντε (5) θέσεις (2 είναι προ¬ 
σωρινές). 

ιγ) Κλάδος ΔΕ Τυπογραφίας: πέντε (5) θέσεις, 
ιδ) Κλάδος ΥΕ Επιμελητών: Δώδεκα (12) θέσεις (1 είναι 
προσωρινή). 

ιε) Κλάδος ΥΕ Προσωπικού Καθαριότητος: Είκοσι δύο 
(22) θέσεις (2 είναι προσωρινές). 

ιστ) Κλάδος ΥΕ Φυλάκων - Νυκτοφυλάκων: Δέκα (10) 
θέσεις. 

2. Προσόντα διορισμού στον εισαγωγικό βαθμό των θέ- 

σεων των ανωτέρω κλάδων είναι τα κατά περίπτωση ορι¬ 
ζόμενα στο Π.Δ. 194/1988 Α 84). 

3. Οι προσωρινές θέσεις καταργούνται αυτοδικαίως μό¬ 
λις κενωθούν με οποίο νδήποτε τρόπο. Από τις θέσεις του 
μόνιμου προσωπικού δεν πληρούνται ισάριθμες με τους 
υπηρετούντες κάθε φορά σε προσωρινές θέσεις μόνιμου 
προσωπικού αντίστοιχης ειδικότητος. 

4. Σε όσους κλάδους περιλαμβάνονται περισσότερες 
από μία ειδικότητες, ή ειδικότητα καθορίζεται με τη προ¬ 
κήρυξη πλήρωσης των θέσεων. 

5. Το προσωπικά το οποίο προσφέρει τις υπηρεσίες του 
στις Γραμματείες των Σχολών και των Τμημάτων που 
εδρεύουν σε πόλεις εκτός της έδρας του Ιδρύματος θεω¬ 
ρείται ότι έχει ως έδρα την πόλη που υπηρετεί. 

ΚΕΦΑΛΑΙΟ Γ 
ΛΟΙΠΟ ΠΡΟΣΩΠΙΚΟ 
Άρθρο 18 

θέσεις με σχέση εργασίας ιδιωτικού δικαίου 

Οι προσωρινές θέσεις με σχέση εργασίας ιδιωτικού δι¬ 
καίου αορίστου χρόνου σε εφαρμογή του Ν. 1476/1984 
ορίζονται σε τέσσερις (4) και διακρίνονται στις ακόλουθες 
ειδικότητες: 

Μία (1) θέση Μηχανικών ΠΕ κατηγορίας. 

Μία (1) θέση Διοικητικού - Λογιστικού ΤΕ κατηγο¬ 
ρίας. 

Δυο (2) θέσεις Διοικητικού - Λογιστικού ΔΕ κατηγο¬ 
ρίας. 

ΚΕΦΑΛΑΙΟ Δ 

ΠΡΟΣΩΠΙΚΟ ΥΠΗΡΕΣΙΑΣ ΒΙΒΛΙΟΘΗΚΗΣ 
Άρθρο 19 

Κλάδοι - θέσεις - Προσόντα 

1. Οι κλάδοι και οι θέσεις της Υπηρεσίας Βιβλιοθήκης, 
διακρίνονται ως εξής: 

α) Κλάδος ΠΕ Βιβλιοθηκονάμων: Τέσσερις (4) θέσεις (1 
είναι προσωρινή). 

β) Κλάδος ΤΕ Βιβλιαθηκόνομων: Έξι (6) θέσεις. 

γ) Κλάδος ΔΕ Βιβλιοθηκάριων: Δέκα (10) θέσεις. 

2. Προσόντα διορισμού στον εισαγωγικό βαθμό είναι τα 
κατά περίπτωση οριζόμενα στο Π.Δ. 194/1988 {Α' 84). 

ΚΕΦΑΛΑΙΟ Ε’ 

ΠΡΟΪΣΤΑΜΕΝΟΙ ΥΠΗΡΕΣΙΩΝ - ΑΝΑΠΛΗΡΩΣΗ - 
ΚΑΤΑΝΟΜΗ - ΤΟΠΟΘΕΤΗΣΗ 

Άρθρο 20 

Προϊστάμενοι Οργανικών Μονάδων 

1. Των Υπηρεσιών του Πανεπιστημίου Θεσσαλίας προΐ- 
σταταιο Προϊστάμενος Γραμματείας του ΑΕΙ σύμφωνα με 
τις διατάξεις του άρθρου 4 του Π.Δ. 388/83 (Α 112) όπως 
ισχύει κάθε φορά. 

2. Οι προϊστάμενοι των οργανικών διοικητικών μονάδων 
ορίζονται σύμφωνα με τις διατάξεις του άρθρου 36 του Ν. 
2190/1994 (Α 28). 

Οι κλάδοι για την επιλογή των προϊσταμένων ορίζονται 
ως ακολούθως: 

α) Της Γενικής Διεύθυνσης Διοικητικής Υποστήριξης, 
προΐσταται υπάλληλος του κλάδου ΠΕ Διοικητικού - Οικο¬ 
νομικού με Α' βαθμό, ο οποίος επιλέγεται από τη Σύ¬ 
γκλητο του Ιδρύματος, σύμφωνα με τις διατάξεις του άρ¬ 
θρου 2 παρ. 2β (XIV) του Ν. 2083/92. 

β) Των Διευθύνσεων: Διοικητικού, Οικονομικής Διαχεί¬ 
ρισης, Ακαδημαϊκών θεμάτων. Δημοσιευμάτων και εκδό¬ 
σεων, όλων των Τμημάτων που περιλαμβάνονται στις πα¬ 


ραπάνω Διευθύνσεις με εξαίρεση το Τμήμα Τυπογρα¬ 
φείου της Διεύθυνσης Δημοσιευμάτων και Εκδόσεων των 
Γραμματε ίων των Σχολών και Ακαδημαϊκών Τμη μάτων των 
Γραμματειών της Συγκλήτου του Πρυτανικοϋ Συμβουλίου 
και του Λογαριασμού Έρευνας, του Τμήματος Διοικητικής 
Υποστήριξης της Διεύθυνσης Τεχνικών Υπηρεσιών καθώς 
και του Αυτοτελούς Γραφείου Πρυτανείας, προΐσταται 
υπάλληλοι του κλάδου ΠΕ Διοικητικού - Οικονομικού ή ΤΕ 
Διοικητικού - Λογιστικού ή ΔΕ Διοικητικού - Λογιστικού. 

γ) Της Διεύθυνσης Τεχνικών Υπηρεσιών και των Τμημά¬ 
των αυτής εκτός του Τμήματος Διοικητικής Υποστήριξης, 
προΐσταται υπάλληλοι του κλάδου ΠΕ Μηχανικών ή ΤΕ Τε¬ 
χνολογικών Εφαρμογών. 

δ) Της Διεύθυνσης Μηχανοργάνωσης και των Τμημά- 
τωνη αυτής προΐστανται υπάλληλοι του κλάδου Π Ε Πληρο¬ 
φορικής ή ΤΕ Πληροφορικής. 

ε) Του Τμήματος Τυπογραφείου της Διεύθυνσης Δημο¬ 
σιευμάτων και Εκδόσεων, προΐσταται υπάλληλος του κλά¬ 
δου ΤΕ Γραφικών Τεχνών ή ΔΕ Τυπογραφίας. 

Αρθρο 21 

Προϊστάμενος Υπηρεσίας Βιβλιοθήκης 

Της Υπηρεσίας Βιβλιοθήκης προΐσταται υπάλληλος του 
κλάδου ΠΕ Βιβλιοθηκονάμων ή ΤΕ Βιβλιοθηκονάμων. 

Άρθρο 22 
Αναπλήρωση 

Οι προϊστάμενοι των οργανικών διοικητικών μονάδων 
όταν απουσιάζουν, κωλύονται ή δεν υπάρχουν, αναπληρώ¬ 
νονται σύμφωνα με τη διαδικασία που ορίζουν οι διατάξεις 
του άρθρου 13 του Ν. 1586/86, όπως ισχύουν κάθε φορά. 

Άρθρο 23 

Κατανομή - Τοποθέτηση 

1. Η κατανομή του προσωπικού στις επί μέρους διοικη¬ 
τικές μονάδες, τα καθήκοντα και κάθε άλλη σχετική λε¬ 
πτομέρεια καθορίζονται με τον εσωτερικό κανονισμό λει¬ 
τουργίας του Ιδρύματος. 

2. Μέχρι την έκδοση του εσωτερικού κανονισμού τα θέ¬ 
ματα αυτά ρυθμίζονται με πράξη του Πρύτανη μετά από 
απόφαση του Πρυτανικοϋ Συμβουλίου. 

ΜΕΡΟΣ ΤΡΙΤΟ 

ΜΕΤΑΒΑΤΙΚΕΣ - ΤΕΛΙΚΕΣ ΔΙΑΤΑΞΕΙΣ 

Άρθρο 24 

Κατάταξη Προσωπικού 

1. Οι κατά τη δημοσίευση του παρόντος, υπηρετούντες 
μόνιμοι υπάλληλοι του Πανεπιστημίου Θεσσαλίας συμπε¬ 
ριλαμβανομένων και όσων υπηρετούν σε προσωρινές θέ¬ 
σεις κατατάσσονται αυτοδικαίως στους προβλεπόμενους 
από τον οργανισμό αυτό αντίστοιχους κλάδους. 

2. Στις προσωρινές θέσεις προσωπικού ιδιωτικού δι¬ 
καίου με σύμβαση εργασίας αορίστου χρόνου του άρθρου 
18 κατατάσσονται οι υπάλληλοι που ήδη υπηρετούν με τέ¬ 
τοια σχέση κατά τις διατάξεις του Ν. 1476/1984. 

3. Για την κατάταξη των υπαλλήλων εκδίδεται διαπιοτω- 
τική πράξη του Πρύτανη η οποία κοινοποιείται στους εν- 
διαφερόμενους υπαλλήλους και δεν δημοσιεύεται στην 
Εφημερίδα της Κυβερνήσεως. 

Άρθρο 25 
Φοιτητική Μέριμνα 

1. α) Μέχρι να οργανωθεί και να λειτουργήσει η Φοιτη¬ 
τική Λέσχη του Πανεπιστημίου Θεσσαλίας, σύμφωνα με 
τις διατάξεις του άρθρου 49 παρ. 1 του Ν. 1404/1983 

στην Κεντρική ΥπηρεοΙα του Ιδρύματος λειτουργεί διεύ¬ 
θυνση Φοιτητικής Μέριμνας αντικείμενο της οποίας είναι 
η προώθηση των διαδικασιών για τα θέματα σίτισης, στέ¬ 
γασης, ψυχαγωγίας και περίθαλψης των φοιτητών. 

β) Γ ια τα παραρτήματα της Φοιτητικής Λέσχης του Ιδρύ¬ 
ματος εφαρμόζονται οι διατόξεις του άρρου 10 του Π.Δ. 
177/1993 <Α· 65). 

2. Η διεύθυνση Φοιτητικής Μέριμνας διαρθρώνεται στα 
Τ μήματα: 

α) Σίτισης. 

β) Πρόνοιας και Εκδηλώσεων. 

γ) Υγειονομικής Περίθαλψης. 

3. α) Αντικείμενο του Τμήματος Σίτισης είναι η προώ¬ 
θηση και διεκπεραίωση κάθε θέματος που σχετίζεται με 
τη δωρεάν σίτιση των φοιτητών του Πανεπιστημίου, σύμ¬ 
φωνα με τις διατάξεις που ισχύουν κάθε φορά. 

(5) Αντικείμενο του Τμήματος Πρόνοιας και Εκδηλώ¬ 
σεων είναι η προώθηση και διεκπεραίωση κάθε θέματος 
που αναφέρεται στη στέγαση των φοιτητών, στην εξεύ¬ 
ρεση εργασίας, στην παροχή υπηρεσιών για την αντιμετώ¬ 
πιση των προβλημάτων που δημιουργούνται κατά τη διάρ¬ 
κεια των σπουδών τους μακρυά από το οικογενειακό τους 
περιβάλλον. Επίσης τα θέματα που σχετίζονται με την ψυ¬ 
χαγωγία των φοιτητών, όπως η μουσική, το θέατρο, ο κινη¬ 
ματογράφος, η φωτογραφία, η ζωγραφική, οι διαλέξεις 
καθώς και στα θέματα που αφορούν στην οργάνωση και 
διεξαγωγή κάθε είδους αθλητικών εκδηλώσεων στην Ελ¬ 
λάδα και στο εξωτερικό. 

γ) Αντικείμενο του Τμήματος Υγειονομικής Περίθαλψης 
είναι η μέριμνα για την υγειονομική περίθαλψη των φοιτη¬ 
τών, την εθελοντική αιμοδοσία καθώς και η θεώρηση των 
συνταγών που γράφονται από ιδιώτες ιατρούς. Τα θέματα 
Υγειονομικής Περίθαλψης των φοιτητών των Τμημάτων 
που λειτουργούν στην πόλη της Λάρισας καλύπτονται από 
τις κλινικές και τα εργαστήρια του Τμήματος Ιατρικής. 


4. Οι κλάδοι και οι θέσεις για τη υποστήριξη της διεύ¬ 
θυνσης Φοιτητικής Μέριμνας ορίζονται ως εξής: 

• Κλάδος ΠΕ Ιατρών ειδικοτήτων: Τέσσερις (4) θέσεις. 

• Κλάδος ΤΕ Νοσηλευτικής: Τρεις (3) θέσεις. 

Τα προσόντα διορισμού στον εισαγωγικό βαθμό των 
κλάδων είναι τα κατά περίπτωση οριζόμενα στο Π.Δ. 194/ 
1988. 

5. Οι κλάδοι με τις θέσεις που προ βλέπονται στο άρθρο 
αυτό και οι υπάλληλοι που υπηρετούν σ’ αυτές κατά το 
χρόνο έναρξης λειτουργίας της Φοιτητικής Λέσχης του 
Πανεπιστημίου, μεταφέρονται αυτοδικαίως σ' αυτή. 

6. Της Διεύθυνσης και των Τμημάτων αυτής, εκτός του 
Τμήματος Υγειονομικής περίθαλψης, προΐσταται υπάλλη¬ 
λοι του κλάδου ΠΕ Διοικητικού - Οικονομικού ή ΤΕ Διοικη¬ 
τικού - Λογιστικού ή ΔΕ Διοικητικού - Λογιστικού. Του 
Τμήματος Υγειονομικής Περίθαλψης, προΐσταται υπάλλη¬ 
λος του κλάδου ΠΕ Ιατρών ειδικοτήτων ή ΤΕ Νοσηλευτι¬ 
κής. 

Αρθρο 26 

Καταργοΰμενες διατάξεις 

Κάθε γενική ή ειδική διάταξη που αντίκειται ή ρυθμίζει 
διαφορετικά τα θέματα που διέπονται από τον παρόντα 
οργανισμό, καταργείται. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 6 Ιουνίου 1995 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΗΝ 

ΙΩΑΝ. ΠΟΤΤΑΚΗΣ ΑΛ. ΠΑΠΑΔΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑ ΤΟΝ 

ΓΕΩΡ. ΠΑΠΑΝΔΡΕΟΥ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


